पंजाब के कैबिनेट मंत्री ने कहा, AAP सरकार भ्रष्टाचार किसी हाल में बर्दाश्त नहीं करेगी
पंजाब में बनी आम आदमी पार्टी के मंत्री ब्रह्म शंकर जिम्पा ने दावा किया है कि उनकी सरकार प्रदेश में करप्शन को पूरी तरह से खत्म करेगी । जिम्पा ने दावा किया कि जनता के लिए जो काम पिछली सरकारों ने नही किया वो मौजूदा सरकार करके दिखाएगी
चंडीगढ़: भगवंत सरकार में मंत्री ब्रह्म शंकर जिम्पा ने कहा है कि उनकी सरकार समाज के सभी वर्गों के कल्याण के लिए प्रतिबद्ध है और राज्य में अब विकास के एक नए युग की शुरुआत होगी। उन्होंने कहा कि आम लोगों को पारदर्शी, जिम्मेदार, जवाबदेह और आसानी से सुलभ शासन प्रदान करने के लिए भ्रष्टाचार को जड़ से खत्म किया जाएगा। उन्होंने यहां अपने कार्यालय में कार्यभार संभालने के बाद कहा, ''राज्य में अब विकास का एक नया युग शुरू होगा।'' सरकारी सेवा का लाभ जनता को मिलेगाकैबिनेट मंत्री ब्रह्म शंकर जिम्पा कहा कि भगवंत मान के नेतृत्व वाली आम आदमी पार्टी की सरकार समाज के सभी वर्गों के कल्याण के लिए प्रतिबद्ध है। भविष्य की योजनाओं के बारे में जानकारी देते हुए मंत्री ने कहा कि उनका प्राथमिक उद्देश्य सरकारी कार्यालयों की कार्य क्षमता को बेहतर बनाना ताकि लोगों को वांछित सेवाओं तक आसानी से पहुंच प्राप्त हो सके। उन्होंने कहा, ''राजस्व विभाग के तहसील स्तर के कार्यालयों में सुशासन सुनिश्चित किया जाएगा और लोगों की सुविधा के लिए राजस्व अभिलेखों का अनुवाद किया जाएगा।'' एक कैबिनेट मंत्री के रूप में लोगों की सेवा करने का अवसर देने के लिए आप आलाकमान और पंजाब के मुख्यमंत्री का आभार व्यक्त करते हुए, जिम्पा ने कहा कि वह लोगों की आकांक्षाओं को पूरा करने की हरसंभव कोशिश करेंगे।जनता से हटेगा बिजली बिल का बोझब्रह्म शंकर जिम्पा को राजस्व, पुनर्वास और आपदा प्रबंधन, जल संसाधन और जल आपूर्ति व स्वच्छता विभाग का मंत्री बनाया हैं। उन्होंने कहा कि भूजल के संरक्षण के लिए संयुक्त प्रयास किए जाएंगे और सरकार वर्षा जल संचयन परियोजनाओं को बड़े स्तर पर आगे बढ़ाएगी। उन्होंने कहा कि पंजाब सरकार बिजली बिलों के बोझ को कम करने के लिए जलापूर्ति योजनाओं के साधारण बिजली पंपों को सौर ऊर्जा से चलने वाले पंपों में बदलने की संभावनाओं पर भी गौर करेगी